b'\n_START_ARTICLE_\nSlovanski koledar\n_START_PARAGRAPH_\nSlovanski koledar ali staroslovanski koledar je ime za koledarne predstave starih Slovanov, ki so obstajale v \xc4\x8dasu staroverske kulture in so se ohranile tudi po duhovni prevladi kr\xc5\xa1\xc4\x8danstva in formiranju koledarnih sistemov slovanskih narodov. V te sisteme spadajo dnevi, meseci in leta.\n_START_SECTION_\nViri za rekonstrukcijo staroslovanskega koledarja\n_START_PARAGRAPH_\nZgodovinarji uporabljajo za sestavo slovanskega koledarja vire iz srednjeve\xc5\xa1kih pismenih virov. Najprej so to bolgarski in staroruski letopisi, v katerih so ohranjena imena mesecev in je opaziti ra\xc4\x8dunanje let in \xc4\x8dasovnih terminov. Sledijo viri iz \xc5\xbeivljenja svetnikov in drugi viri, kjer so koledarski izra\xc4\x8duni. _NEWLINE_Pomemben vir je ljudski koledar, ki se skriva v folklornih besedilih novej\xc5\xa1ega \xc4\x8dasa. Ohranil je pomembne elemente koledarskega cikla starih Slovanov in notranje povezave med njimi. Pomembno mesto ima raziskovanje ljudskih imen mesecev. _NEWLINE_Tretja skupina virov so arheolo\xc5\xa1ki artefakti. Obstaja metoda statisti\xc4\x8dne analize koledarne simbolike na keramiki in okrasih pred pismenih arheolo\xc5\xa1kih kultur. Pogosto so na ornamentih in drugih okrasih koledarska \xc5\xa1tevilka (npr. 19, 13, 12, 9, 7, 4 in 3)...\n_START_SECTION_\nSplo\xc5\xa1ni principi ra\xc4\x8dunanja \xc4\x8dasa starih Slovanov\n_START_PARAGRAPH_\nKoledar je sprva bil lunin oziroma so se pre\xc5\xbeitki luninega koledarja dolgo ohranili. To je razvidno iz samega imena \xc2\xbbmesec\xc2\xab\xc2\xa0in iz mnogih zapisov o luninem \xc5\xa1tetju \xc4\x8dasa v ljudskem izro\xc4\x8dilu. Zaradi zemljedeljskega \xc5\xbeivljenja Slovanov je imelo velik pomen sonce. Osnovna praznika letnega cikla, Kupalo in Bo\xc5\xbei\xc4\x8d, se skladata skoraj to\xc4\x8dno s poletnim in zimskim son\xc4\x8dnim obratom.'